Υπήρξε το πρώτο και κύριο έντυπο πληροφόρησης της γαλλικής κοινότητας της Πόλης αλλά και της χώρας εν γένει. Το πρώτο της τεύχος δημοσιεύθηκε τον Αύγουστο του 1795 ενώ εκδιδόταν από τη Γαλλική Πρεσβεία στο Πέραν. Εκείνη την περίοδο, Γάλλος πρέσβης ήταν ο Ρεμόν ντε Βερνινάκ (Raymond de Verninac Saint-Maur), ο οποίος ανέλαβε τη γαλλική αντιπροσωπεία επί σουλτάνου Σελίμ Γ΄ σε μια δύσκολη καμπή των γαλλοοθωμανικών σχέσεων λόγω των πολέμων της Γαλλικής Επανάστασης.